Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: az 1071/1998. (V. 22.) Korm. határozathoz
Paragraph Index: 1074

1. Távközlés A hírközléspolitika által tárgyalt időszakban a távközlési piac jelentős átalakulása következik be. Ennek jelentős állomásai: — a telefonszolgáltatás liberalizációja, a koncessziós rendszer felülvizsgálata 2002-től, — a liberalizált, de szabályozott versenypiacon új szolgáltatók, illetve a piacon lévők számára új lehetőségek megjelenése. (Műsorelosztók is nyújthatnak távbeszélő szolgáltatást, illeszkedve az átalakuló koncessziós rendszerhez, új piaci szereplők jelennek meg a nemzetközi és belföldi távhívó, valamint a helyi távközlő szolgáltatásban, a személyi távközlés, mint a teljes vertikumot átfogó „intelligens szolgáltatás” meghatározóvá válik.), — az audiovizuális piacon a verseny feltételeinek kialakulása és a szolgáltatási területek közeledése, — az információtechnológia szerves részévé válik mind a távközlésnek, mind az audiovizuális szolgáltatásoknak, — a szabályosan működő, már az információs társadalmat szolgáló piac követelményeinek megfelelő új szabályozási rendszer kialakítása. A távközlési piac ezredforduló után bekövetkező teljes liberalizációját megelőzően kormányzati támogatással és szabályozással elő kell segíteni azokat a piacbővítő lépéseket, amelyek előkészíthetik a teljesen liberalizált piac létrejöttét és megfelelő működését. Ezek közül a legjelentősebbek a következők:

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes